astanipun nggegem mustika Retna Dumilah. Mboten watawis dangu katungka rawuhipun Bathara Narada ingkang lajeng paring cecala bilih anggenipun tapa badhe nampi pacoban, naming Bambang Kanekaputrakadhawuhan teguh mboten kengguh dhateng baya pakewuh. Sasampuipun paring wejangan kathah-kathah dumateng wayahipun, Bathara Narada lajeng jengkar badhe memanuki wayahipun saking katebihan. Sapengkeripun Bathara Narada, para dewa sami dhateng lajeng mrawasa Bambang Kanekaputra. Sinaosa kathah para dewa ingkang mrawasa, bambang kanekoputra mboten ajrihmalah kepara saget mupuh yudanipun para dewa. Midhanget bilih Para dewa sami kasoran, Bathara Guru kapeksa sabyantu satemah dados perang catur utawi bantahan kalian Bambang Kanekaputra. Bethara Guru kawon bantahanipun lajeng bandayuda saengga dangu mboten wonten ingkang menang , mboten wonten ingkang kawon. Nyumurupi wayahipun tandhing yuda kalian Bathara Guru, Bathara Narada tumiyup saking nggegana lajeng misah ingkang sami pancakara. Ketang tresnanipun dhumateng wayah, Bambang Kanekaputra dipun ripih sampun ngantos mopo kepingin dados dewa, naming ingkang dipun ripih puguh, mila bethara Narada lajeng ngalah. Bambang Kanekaputra dipun presandha menawi kiat nedha who pelem Pratanggajiwa, ing ngriku saget dados Dewa. Kocap, Bambang kanekaputra ugi lajeng ngraosaken pelem Pratanggajiwa, saking kecut sanget ngantos mboten kraos mripatipun kiyer-kiyer saha padharanipun mblendhuk. Sanaosa makaten, pelem pratanggajiwa saget katedha ngantos telas, mila Bathara Guru nampi Bambang Kanekaputra dados dewa saha dipun aken kadang sepuh. Bingah manahipun Bathara Narada lajeng nunggil sajiwa manjing angganipun Bamabang Kanekaputra inking sampun salin wujud mboten bagus kala wau. Bambang Kanekaputra inggih lajeng wewisik Bathara Narada 3). Bathara Guru taksih kepranan dhumateng mustika Retna Dumilah ingkang kaasta dening Bethara Narada utawi Bambang Kanekaptra punika, naming nalikanipun badhe kapundhut, mustika malah dipun bucal satemah ambles dhateng salebeting bumi. Para dewa sanesipun ugi sami kepranan